Greek Legal Document

Category: 8

Content:
97. ΠΡΟΕΔΡΙΚΟΝ ΔΙΑΤΑΓΜΑ της 5/13 Δεκ. 1979 (ΦΕΚ Δ΄ 707) Περί τροποποιήσεως των όρων δομήσεως των γηπέδων των κειμένων εκτός των ρυμοτομικών σχεδίων των πόλεων και εκτός των ορίων των νομίμως υφισταμένων προ του έτους 1923 οικισμών, του Νομού Αττικής. Τροποποιήθηκε από το Π.Δ. της 29 Ιουλ.-6 Σεπτ. 1980, ΦΕΚ Δ΄ 498 (κατωτ. αριθ. 101). Έχοντες υπ' όψει: 1.Τας διατάξεις του από 17 Ιουλ. 1923 Ν.Δ/τος "περί σχεδίων πόλεων κλπ.", ως μεταγενεστέρως ετροποποιήθησαν και συνεπληρώθησαν και ειδικώτερον των άρθρ. 9, 10 (παρ. 2) και 85α αυτού και του Ν.Δ. 8/1973 περί Γ.Ο.Κ.". 2.Την από 6.9.1979 απόφασιν του Εθνικού Συμβουλίου Χωροταξίας και Περιβάλλοντος "περί του Σχεδίου-Πλαισίου ρυθμίσεων ευρύτερης περιοχής Πρωτεύουσας", και ειδικώτερον των παρ. 5 και 6 αυτής περί λήψεως όλων των απαραιτήτων μέτρων δια την προστασίαν των βουνών και των δασών της Αττικής, της εναπομένουσας γεωργικής γης και την αύξηση της παραγωγικότητας των γεωργικών εκμεταλλεύσεων της περιοχής. 3.Την υπ' αριθ. ΕΔ2α/04/20/Φ.Θ.2.1.1./1979 κοινήν απόφασιν του Πρωθυπουργού και του Υπουργού Δημοσίων Έργων "περί αντικαταστάσεως της υπ' αριθ. ΕΔ2α/04/59/Φ.Θ.2.1.1./1978 αποφάσεως" περί μεταβιβάσεως αρμοδιοτήτων του Υπουργού Δημοσίων Έργων εις τον Υφυπουργόν του αυτού Υπουργείου (ΦΕΚ 106/Β). 4.Την από 19.11.1979 Εισήγησιν της Δ/νσεως Ρυθμιστικών Σχεδίων (Γ1). 5.Την υπ' αριθ. 1210/1979 γνωμοδότησιν του Συμβουλίου της Επικρατείας, προτάσει του επί των Δημοσίων Έργων Υφυπουργού, απεφασίσαμεν: Άρθρ.1.-Εντός των περιοχών του Νομού Αττικής των κειμένων εκτός των ρυμοτομικών σχεδίων των πόλεων και εκτός των ορίων των νομίμως υφισταμένων προ του έτους 1923 οικισμών, ως αι περιοχαί αύται σημειούνται υπό τα στοιχ. Α και Β και εμφαίνονται περικλειόμεναι: Αι (Α) περιοχαί δια κιτρίνης γραμμής και διακεκομμένης γραμμής μετά δύο τελειών, χρώματος μέλανος και αι (Β) δι' ιώδους γραμμής και διακεκομμένης μετά τριών τελειών, χρώματος μέλανος εις τα υπό του Γενικού Διευθυντού Οικισμού θεωρημένα δια της υπ' αριθ. Γ34448/1979 πράξεως αυτού 278 σχετικά πρωτότυπα διαγράμματα υπό κλίμακα 1:5.000 και ένα διάγραμμα διανομής πινακίδων υπό κλίμακα 1:200.000 των οποίων συνοπτικά αντίτυπα δημοσιεύονται μετά του παρόντος, επιτρέπεται η ανέγερσις μόνον των κάτωθι κτιρίων και εγκαταστάσεων: Περιοχή Α 1.Κτηνοτροφικών κτιρίων, πτηνοτροφικών κτιρίων, γεωργικών αποθηκών, θερμοκηπίων, υδατοδεξαμενών, δεξαμενών, αντλητικών εγκαταστάσεων, φρεατίων και κατοικιών. 2.Κατ' εξαίρεσιν επιτρέπεται η εγκατάστασις σφαγείων εις θέσεις εγκρινομένας δι' αποφάσεως του Υπουργού Δημοσίων Έργων, μετά γνώμην του Συμβουλίου Δημοσίων Έργων. (Αντί για τη σελ. 294,427(α) Σελ. 294,427(β) Τεύχος ΙΙ62-σελ. 23 Σχέδια Πόλεων 23.Δ.α.96-97 Περιοχή Β Κτηνοτροφικών κτιρίων, Πτηνοτροφικών κτιρίων, Γεωργικών αποθηκών, Θερμοκηπίων, Υδατοδεξαμενών, Δεξαμενών, Αντλητικών εγκαταστάσεων, Φρεατίων, Κατοικιών, Βιομηχανικών κτιρίων και αποθηκών. "Κατ' εξαίρεση και στις δύο ως άνω περιοχές Α΄ και Β΄ επιτρέπονται οι εγκαταστάσεις ελικοδρομίων και αεροδρομίων μικρών αεροσκαφών σε θέσεις, που εγκρίνονται με απόφαση του Υπουργού Περιβάλλοντος, Χωροταξίας και Δημοσίων Έργων μετά από σύμφωνη γνώμη της Υπηρεσίας Πολιτικής Αεροπορίας του Υπουργείου Μεταφορών και Επικοινωνιών και της αρμόδιας Υπηρεσίας του Υπουργείου Εθνικής Άμυνας σε περίπτωση γειτνιάσεως του χώρου με στρατιωτικές εγκαταστάσεις και γνώμη της Εκτελεστικής Επιτροπής του Οργανισμού Αθήνας". Το μέσα σε « » εδάφιο προστέθηκε από την παρ. 1 του άρθρ. 1 του από 13/30 Ιαν. 1992 Π.Δ/τος (ΦΕΚ Δ΄ 80). Άρθρ.2.-Τα ελάχιστα όρια εμβαδού και διαστάσεων των γηπέδων των κειμένων εντός των κατά τα ανωτέρω οριζομένων περιοχών Α και Β καθορίζονται ως ακολούθως: 1.Δια τα Κτηνοτροφικά κτίρια, Πτηνοτροφικά κτίρια, Γεωργικάς αποθήκας, Σφαγεία, Κατοικίας, Βιομηχανικά κτίρια και αποθήκας: α)Ελάχιστον εμβαδόν γηπέδου 20.000 μ2. β)Κατά παρέκκλισιν των διατάξεων του προηγουμένου εδαφίου θεωρούνται άρτια και οικοδομήσιμα τα γήπεδα εφ' όσον έχουν τα ελάχιστα όρια αρτιότητος κατά τας αντιστοίχους ημερομηνίας ως ορίζονται δια των παρ. 1 και 2 του άρθρ. 1 του από 6.10.1978 Π.Δ/τος "περί καθορισμού των όρων και περιορισμών δομήσεως των γηπέδων των κειμένων εκτός των ρυμοτομικών σχεδίων των πόλεων και εκτός των ορίων των νομίμως υφισταμένων προ του έτους 1923 οικισμών" (ΦΕΚ 538 Δ). 2.Δια θερμοκήπια, υδατοδεξαμενάς, δεξαμενάς, αντλητικάς εγκαταστάσεις, και φρεάτια εφαρμόζονται τα καθορισθέντα δια του ως άνω από 6.10.78 Π.Δ/τος. "3.Για τις εγκαταστάσεις ελικοδρομίων και αεροδρομίων ελάχιστο εμβαδόν 20.000 τετραγωνικά μέτρα". Η παρ. 3 προστέθηκε από την παρ. 2 του άρθρ. 1 του από 13/30 Ιαν. 1992 Π.Δ/τος (ΦΕΚ Δ΄ 80). Σελ. 294,428(β) Τεύχος ΙΙ62-Σελ. 24 23.Δ.α.97 Σχέδια Πόλεων "Αρθρ.3.-Οι λοιποί όροι δομήσεων των γηπέδων καθορίζονται ως ακολούθως: Α.Δια κτηνοτροφικά κτίρια, Πτηνοτροφικά κτίρια, Γεωργικάς αποθήκας και σφαγεία: 1.Μέγιστον ποσοστόν καλύψεως των γηπέδων 10% γης επιφανείας αυτών. 2.Μέγιστον ύψος κτιρίων 7,50 μέτρα μη συμπεριλαμβανομένου του ύψους της στέγης. Επιβάλλεται η κατασκευή στέγης ύψους 2 μέτρων εκ κεράμων. 3.Μέγιστος αριθμός ορόφων 2. 4.Ανώτατος συντελεστής δομήσεως 0,10. 5.Επί των ανωτέρω κατασκευών έχουν εφαρμογήν και αι διατάξεις του άρθρ. 2 του από 6.10.1978 Π.Δ/τος. Β.Δια θερμοκήπια, Υδατοδεξαμενάς, Δεξαμενάς, Αντλητικάς εγκαταστάσεις και φρεάτια οι οριζόμενοι κατά κατηγορίας κτιρίων και εγκαταστάσεων δια των άρθρ. 1 (παρ. 3 έως και 11) και 2 και 3 του από 6.10.1978 Π.Δ/τος. Γ.Δια κατοικίας. 1.Η μεγίστη επιτρεπομένη επιφάνεια της οικοδομής εις κατά παρέκκλισιν άρτια γήπεδα και η συνολική επιφάνεια των ορόφων δεν επιτρέπεται να υπερβή: α)Δια γήπεδα εμβαδού 750 μ2 μέχρι 1.200 μ2 τα 100 μ2. β)Δια γήπεδα εμβαδού 1.200 μ2 μέχρι 2.000 μ2 τα 150 μ2. γ)Δια γήπεδα εμβαδού 2.000 μ2 μέχρι και 4.000 μ2 τα 200 μ2. δ)Δια γήπεδα εμβαδού μεγαλυτέρου των 4.000 μ2 μέχρι και 8.000 μ2 δια μεν τα πρώτα 4.000 μ2, τα 200 μ2, δια δε τα λοιπά ίση με το γινόμενον του υπολοίπου εμβαδού του γηπέδου επί του συντελεστού 0,02. Επιφ. οικοδ.=200 μ2+(εμβ. γηπ.-4.000 μ2)Χ0,02. ε)Δια γήπεδα εμβαδού μεγαλυτέρου των 8.000 μ2 και άνω δια μεν τα πρώτα 8.000 μ2 τα 280 μ2, δια δε τα λοιπά ίση με το γινόμενον του υπολοίπου εμβαδού του γηπέδου επί του συντελεστού 0,01. Επιφ. οικοδ.=280 μ2+(εμβ. γηπ.-8.000 μ2)Χ0,01 μη δυναμένη εν πάση περιπτώσει να υπερβή τα 400 μ2. 2.Η μεγίστη επιτρεπομένη επιφάνεια της οικοδομής εις άρτια γήπεδα και η συνολική επιφάνεια των ορόφων δεν δύναται να υπερβή τα 400 μ2. 3.Επί των γηπέδων επιτρέπεται η ανέγερσις μιας μόνον οικοδομής. Κατ' εξαίρεσιν επί γηπέδων εμβαδού μεγαλυτέρου των 20.000 μ2, επιτρέπεται η διάσπασις της οικοδομής εις δύο το πολύ, μη δυναμένης της μιας να υπερβαίνη τα 100 μ2. 4.Ο μέγιστος αριθμός ορόφων των οικοδομών ορίζεται εις 2. 5.Το μέγιστον επιτρεπόμενον ύψος των οικοδομών μετρούμενον εκ του φυσικού ή διαμορφωμένου εδάφους και εφ' εκάστης όψεως, ορίζεται εις 4 μέτρα δια μονώροφον οικοδομήν και εις 7,50 μέτρα δια διώροφον τοιαύτην. Υπεράνω του ως άνω καθοριζομένου μεγίστου ύψους απαγορεύονται αι αναφερόμεναι εις το άρθρ. 87 του Ν.Δ. 8/1973 κατασκευαί, πλην του στηθαίου ύψους 1 μέτρου το πολύ των καπνοδόχων και στέγης εκ κεράμων, μεγίστου ύψους 2 μέτρων της οποίας η κατασκευή είναι υποχρεωτική. 6.Απαγορεύεται η κατασκευή κτιρίων επί υποστηλωμάτων (PILLOTIS). 7.Αι αποστάσεις των οικοδομών εκ των ορίων των γηπέδων ορίζονται: α)Δια τα γήπεδα εμβαδού 750 μ2 μέχρι 1.200 μ2 εις 2,50 μέτρα. β)Δια γήπεδα εμβαδού 1.200 μ2 μέχρι 4.000 μ2 εις 5 μέτρα. γ)Δια γήπεδα εμβαδού μεγαλυτέρου των 4.000 μ2 εις 15 μέτρα τουλάχιστον. "Η ανωτέρω απόστασις μειούται εις 7,50 μέτρα, εφ' όσον τηρουμένης της αποστάσεως των 15 μέτρων δεν είναι δυνατή η οικοδόμησις. Το μέγιστον πλάτος του κτιρίου εις την περίπτωσιν ταύτην δέον να μην υπερβαίνη τα 10 μέτρα". Το μέσα στα « » εδάφιο προστέθηκε από την παρ. 2 του άρθρου μόνου του Π.Δ. 27.3.15.4.1981 (ΦΕΚ Δ΄ 209). Δ.Ως όροι δομήσεως των γηπέδων δι' ανέγερσιν Βιομηχανικών κτιρίων και αποθηκών εντός της περιοχής Β, ορίζονται οι καθορισθέντες δια του άρθρ. 4 του από 16.10.1978 Π.Δ/τος. "Ε.Για τις εγκαταστάσεις ελικοδρομίων και αεροδρομίων ισχύουν οι όροι και περιορισμοί δόμησης, που ορίζονται με τις παρ. 3 και επόμενες του άρθρ. 1 του από 24.5.1985 (Δ΄ 270) Π.Δ/τος, όπως αυτό ισχύει. Για τον Πύργο Ελέγχου και τα υπόστεγα δύναται, με την απόφαση καθορισμού του χώρου, να ορίζεται διαφορετικό ύψος από το οριζόμενο με τις παραπάνω αναφερόμενες διατάξεις". Η παρ. Ε΄ προστέθηκε από την παρ. 3 του άρθρ. 1 του από 13/30 Ιαν. 1992 Π.Δ/τος (ΦΕΚ Δ΄ 80). (Αντί για τη σελ. 294,433(α) Σελ. 294,433(β) Τεύχος ΙΙ62-Σελ. 25 Σχέδια Πόλεων 23.Δ.α.97 Άρθρ.4.-1.Επί γηπέδων κειμένων εντός των περιοχών Α και Β επιτρέπεται η ανέγερσις επί του αυτού γηπέδου κτιρίων και εγκαταστάσεων διαφόρου προορισμού εκ των επιτρεπομένων δια του παρόντος εις τας περιοχάς ταύτας, πλην σφαγείων, βιομηχανικών κτιρίων και αποθηκών. Εις την περίπτωσιν ταύτην η συνολική επιφάνεια των κτιρίων και των εγκαταστάσεων αυτών δεν δύναται να υπερβή τον συντελεστήν δομήσεως 0,10, επιφυλασσομένων των διατάξεων των άρθρ. 2 και 3 του από 6.10.1978 Π.Δ/τος και της περιπτώσεως Γ του άρθρ. 3 του παρόντος. 2.Εις περίπτωσιν κατασκευής βιομηχανικών κτιρίων, αποθηκών και σφαγείων επιτρέπεται η κατασκευή κατοικίας φύλακος συνολικής επιφανείας μέχρι 50 μ2 άνευ υπερβάσεως του μεγίστου επιτρεπομένου συντελεστού δομήσεως του γηπέδου. 3.Απαγορεύεται η παροχή ηλεκτρικού ρεύματος εις κτίρια επί των οποίων δεν έχει κατασκευασθή η βάσει των διατάξεων του παρόντος στέγη. Άρθρ.5.-Κατά τα λοιπά δια τα γήπεδα των περιοχών Α και Β εφαρμόζονται και αι διατάξεις των άρθρ. 1, 2, 3 και 4 του από 6.10.1978 Π.Δ/τος καθ' ο μέρος δεν αντίκεινται εις τας διατάξεις του παρόντος. Άρθρ.6.-1.Κατά παρέκκλισιν των ανωτέρω και υπό τους όρους του άρθρ. 4 του Π.Δ/τος 6.10.78 δύναται δι' αποφάσεως του Υπουργού Δημοσίων Έργων μετά γνώμην του Σ.Δ.Ε. να επιτρέπεται: α)η επέκτασις υφισταμένων Γεωργικών Βιομηχανιών εντός της περιοχής Α εφ' όσον αι Βιομηχανίαι επεξεργάζονται προϊόντα παραγόμενα εις την περιοχήν, βεβαιουμένου τούτου υπό του Υπουργείου Γεωργίας. β)η επέκτασις εντός του αυτού γηπέδου των εγκαταστάσεων των υφισταμένων εντός των περιοχών Α και Β αι οποίαι απαγορεύονται δια των διατάξεων του παρόντος εφ' όσον τούτο είναι απαραίτητον δια τον εκσυγχρονισμόν και την λειτουργίαν των εγκαταστάσεων ή κτιρίων, βεβαιουμένου τούτου υπό του αρμοδίου φορέως. 2.Κατά παρέκκλισιν των διατάξεων του παρόντος, δια την ανέγερσιν νέων Βιομηχανικών εγκαταστάσεων εντός της περιοχής Α εφαρμόζονται αι διατάξεις του από 6.10.78 Π.Δ/τος εφ' όσον μέχρι της δημοσιεύσεως του παρόντος έχει ληφθή έγκρισις του Υπουργείου Βιομηχανίας και Ενεργείας. 3.Εξακολουθούν να εφαρμόζωνται αι προϊσχύουσαι διατάξεις εφ' όσον μέχρι την ημέραν δημοσιεύσεως του παρόντος Δ/τος εξεδόθη νόμιμος άδεια της αρμοδίας αρχής ή εάν υπεβλήθησαν εις ταύτην πάντα τα δια την έκδοσιν της τοιαύτης αδείας απαιτούμενα στοιχεία. Σελ. 294,434(β) Τεύχος ΙΙ62-Σελ. 26 Άρθρ.7.-Δια τας περιοχάς Α και Β δεν ισχύουν αι διατάξεις του από 23.9.1972 Β.Δ/τος "περί τροποποιήσεως και συμπληρώσεως του από 7.8.1967 Β.Δ/τος "περί εγκαταστάσεων προς παραθερισμόν" (ΦΕΚ 259 Δ/9.10.1972) ουδέ αι διατάξεις προγενεστέρων αυτού Δ/των περί του αυτού αντικειμένου. 23.Δ.α.97 Σχέδια Πόλεων